ژاپونیا و هیندوستانا مخصوص قیریجی‌لارین ژاپونیانین پایتاختی توکیونون قوزیی-دوغوسوندا تشکیل ائتدیگی "ویر گاردین-23" بیرگه هاوا تعلیمی باشلاییب.
بو، ایکی اؤلکه آراسیندا ایلک هاوا تعلیمی کیمی تاریخه دوشوب.
"ویر گاردین-23"  آدلانان تعلیمده ژاپونیا هاوا اؤزونو ساوونما قوه‌لرینه (ASDF) مخصوص 4 عدد اف-2 و 4 عدد  اف-15 جت لری ایشتیراک ائدیر.
تعلیمده هیندوستان حربی هاوا قوه‌لریندن (IAF) 4 عدد Su-30MKI ، 2 عدد C-17  نقلیه و IL-78  یاناجاقدولدورما اوچاغی ایشتیراک ائدیر.
ژاپونیا هاوا اؤزونو ساوونما قوه‌لری‌نین آچیقلاماسیندا تعلیم‌لرین "ایکی هاوا قوه‌لری آراسیندا قارشی‌لیق‌لی آنلاییشی آرتیرماق و ساوونما امکداش‌لیغینی گوجلندیرمک" مقصدی داشیدیغی وورغولانیب.
توکیونون قوزیی-دوغوسونداکی ایباراکی-ده‌کی هیاکوری بازاسیندا کئچیریلن تعلیمین ژانوارین 26-دک داوام ائتمه‌سی پلانلاشدیریلیر.
